**Bečka deklaracija
gradonačelnika glavnih gradova Europske unije -**

**“Snažan glas u Europi”**

**Uvod**

1. Europa je kontinent gradova. Gradovi su glavni stup koncepta ujedinjene Europe. Politike EU-a oblikuju živote i svakodnevna iskustva ljudi u Europi. One također oblikuju gospodarstvo i inovativnu snagu velikih gradova u Europi. Naše stanovništvo je europsko i svjetsko, *a gradovi su moćna snaga za promicanje integracije ljudi iz Europe i svijeta.* Naša rješenja za zajednički život su raznolika *jer su* okvirni uvjeti različiti u svakoj zemlji i *gradu*.
2. Dobro promišljene, dosljedne i predane odluke i aktivnosti svakodnevno se provode u europskim gradovima kako bi se zaštitila i ojačala društvena *i rodna* jednakost, održivi gospodarski razvoj i budućnost demokracije u Europi. *Europski gradovi svakodnevno rade na stvaranju istinski demokratskih i inkluzivnih društava.*
3. Europski gradovi su platforme za testiranje razvoja. Društvena i gospodarska kretanja potječu iz gradova. Mi, gradonačelnici glavnih gradova EU-a, smo stoga uvjereni da se Europska unija mora još snažnije usredotočiti na urbanu dimenziju.
4. **Urbana agenda: sistematsko uključivanje gradova u politike EU-a**
5. Mi, gradonačelnici glavnih gradova EU-a, smo strateški partneri u oblikovanju buduće regionalne i urbane politike EU-a. Naš zajednički cilj je Urbana agenda kojom se **propisuje urbana dimenzija u svim *relevantnim* procesima donošenja odluka EU-a.**
6. Gradovi bi *stoga* trebali biti uključeni u cjelokupni proces izrade politika. Postojeće strukture i instrumenti moraju se prilagoditi. Na primjer, procjene utjecaja moraju također uključivati teritorijalne posljedice koje bi predložena mjera imala na gradove (**Procjena utjecaja na urbana područja**). Gradovi zato moraju biti uključeni u europski proces izrade politika u najranijoj mogućoj fazi. Stoga je **nužno sistematski proširivati** **stručne skupine** Europske komisije uključivanjem **predstavnika gradova**. *Nastojalo se uključiti gradove u razvoj* nacionalnih programa reforme Država članica *(NPR) te* u sporazume o partnerstvuza Europske strukturne i investicijske fondove (EISF), *no u praksi je napredak ograničen.*
7. Izrada Europske urbane agende u **Vijeću Europske unije** bi trebala biti neprekidni proces koji se provodi u suradnji s gradovima. U tu svrhu je potrebno **koordinirati različite procese na razini EU-a**, osobito Urbanu agendu koju će provesti Europska komisija i urbane teme koje su u programu Skupine za urbani razvoj (Urban Development Group) u Vijeću Europske unije.
8. **Europski parlament** je, kako u prošlosti tako i sada, naš važan partner kada se radi o prepoznavanju urbanih interesa, *uključujući kroz rad Urbane međugrupe (Urban Intergroup)*. *S obzirom da su neki gradovi i regije EU-a* zastupnicima Europskog parlamenta već dali pravo govora u njihovim gradskim ili *regionalnim* skupštinama, Poslovnikom Europskog parlamenta bi se također trebalo omogućiti **pravo govora odabranim političkim predstavnicima gradova**, njihovih udruženja i mreža. *Rasprave u Europskom parlamentu su dragocjene prilike da se čuju glasovi izabranih političkih zastupnika, i njihova bi se primjena trebala proširiti, osobito kada se utvrdi da prijedlog ima urbanu dimenziju.*
9. U budućnosti bi trebalo dati snažniju potporu **sudjelovanju stručnjaka iz gradova** kada se **nacionalnim stručnjacima dodjeljuju funkcije** u europskim institucijama.
10. **Sloboda izbora i održavanje opsega djelovanja gradova**
11. **Dosljednim pridržavanjem načela supsidijarnosti i razmjernosti**, Europska komisija bi trebala ograničiti svoju ulogu na utvrđivanje ciljeva *ili utvrđivanje okvirnih uvjeta*. *Nužno* *je* razmotriti regionalni i lokalni značaj predloženih mjera. Gradovi moraju, međutim, biti slobodni u odlučivanju kako će ti ciljevi biti ostvareni, *prilagođavajući se lokalnim prilikama*. *Pristup pojedinačnih gradova može se prilično razlikovati ovisno o uvjetima na lokalnoj razini*, osobito u području ublažavanja utjecaja klimatskih promjena, *kvalitete zraka*, politika socijalne skrbi, mobilnosti i javnih usluga (Usluge od općeg gospodarskog interesa-SGEI)*.*
12. *Gradovi, osobito veliki europski gradovi, općenito su uvijek priznavali potencijal trgovine za razvoj i stvaranje radnih mjesta. Povezanost globaliziranog svijeta ne može se međutim promatrati samo iz gospodarske perspektive. Što se tiče Milenijskih ciljeva razvoja UN-a, postoji posebna odgovornost za stvaranje dobrih uvjeta života za sve građane svih partnera uključenih u trgovinske sporazume.* Jednako je važno da sporazumi o slobodnoj trgovini **izbjegavaju ograničenja slobode izbora koju gradovi imaju** u pružanju svojih usluga. U tom je kontekstu potrebno kritički razmotriti odredbe ISDS-a (odredbe o rješavanju sporova između ulagača i države).
13. U budućnosti bi distribucija sredstava EU-a morala više **odražavati gustoću stanovništva**. Veliki gradovi imaju i stručno znanje i administrativne kapacitete koji su potrebni za osiguravanje ciljanog korištenja sredstava, *i zbog svoje blizine velikom broju građana i poduzeća, u poziciji su maksimizirati utjecaj investicija na ključne ciljeve strategije Europa 2020. Iz istog razloga bi trebalo pozdraviti poteze Država članica da prenesu ovlasti i pripadajuće budžete gradovima.*
14. Na primjer, Europska komisija je omogućila financijska sredstva inicijativama koje se bore protiv **nezaposlenosti mladih**, ali mnoge Države članice još nisu tražile ta sredstva. Europska komisija bi stoga trebala razmotriti mogućnost da **dio neiskorištenih sredstava stavi direktno na raspolaganje velikim gradovima u Europi** gdje je nezaposlenost mladih osobito gorući problem.
15. **Financijski opseg djelovanja** gradova je osobito ograničen odredbama Fiskalnog sporazuma (Fiscal Compact) koji se stupio na snagu 1. siječnja 2013., često u kombinaciji sa sporazumima u Državama članicama. *Za neke je gradove sposobnost hitno potrebnog ulaganja u projekte dugoročne javne infrastrukture ograničena mjerama fiskalne konsolidacije na razini EU-a te na nacionalnoj razini. To je osobit izazov za one gradove koji se suočavaju s naglim rastom broja stanovnika. Na razini EU-a te na razini država članica, potrebno je razmotriti kako gradovi mogu biti osposobljeni za nužna javna ulaganja te javna ulaganja kojima se potiče rast.*
16. *Stoga bi pozdravili* **otvorenu raspravu o tome kako se trenutne odredbe mogu izmijeniti kako bi odražavale specifičnu, proaktivnu perspektivu.** *U tom kontestu,* **bit će razmotreni uvjeti** *za izračun* **granice javnog deficita** *kako bi se bolje* ***omogućila*****ulaganja usmjerena prema budućnosti****–** u području javnih usluga, u mjere za smanjivanje nezaposlenosti mladih, za promicanje ulaganja u socijalnu skrb ili obnovljive izvore energije te ublažavanje utjecaja klimatskih promjena. Trenutna Europska investicijska ofenziva je prvi korak u pravom smjeru.
17. U interesu zajedničke provedbe višerazinskog upravljanja i daljnjeg razvoja urbane politike na europskoj razini, gradonačelnici glavnih gradova EU-a pozivaju na provedbu sljedećih mjera:
18. Integracija urbane dimenzije u sve procese donošenja odluka EU-a;
19. Standardizirana provedba Procjena utjecaja na urbana područja;
20. *Sistematsko uključivanje predstavnika gradova u stručne skupine Europske komisije; potpora u imenovanju stručnjaka iz gradova nacionalnim stručnjacima;*
21. Europsko vijeće: koordinacija različitih procesa koji se odnose na gradove na razini EU-a;
22. Europski parlament: pravo govora odabranim političkim predstavnicima gradova; *veće korištenje rasprava kako bi se osiguralo da se čuje glas predstavnika gradova*
23. Dosljedno pridržavanje načela supsidijarnosti i razmjernosti;
24. Gustoća stanovništva kao kriterij distribucije sredstava EU-a; *daljnja dodjela ovlasti gradovima*
25. Nezaposlenost mladih: stavljanje neiskorištenih sredstava EU-a direktno na raspolaganje velikim gradovima koji su najpogođeniji ovim problemom;
26. Sporazumi o slobodnoj trgovini: bez ograničenja slobode izbora gradova;
27. *Financijski djelokrug rada gradova: otvorene rasprave o tome kako učiniti postojeće odredbe fleksibilnijima i proaktivnijima kako bi se pružila potpora javnim ulaganjima u radna mjesta i rast koja su usmjerena prema budućnosti.*

Beč, 21. travnja 2015.